Page:Old maids.pdf/7

 Yet, ye may tak it on nay word, It is baith stout and trusty: And if I can but get it drawn, (Which will be right uneasy,) I shall lay baith my lugs in pawn That he shall get a heezy.—

Then Nancy turned her round about, And said did Sandy hear ye, Ye wadna miss to get a clout, I ken he disna fear ye. Sae haud your tongue and say nae mair, Set somewhere else your fancy, For as lang's Sandy's to the fore, Ye never shall get Nancy.

, wha hae wi' Wallace bled; Scots wham Bruce has aften led: Welcome to your gory bed, Or to victory. Now's the day and now's the hour, See the front of battle lour, See approach proud Edward's pow'r, Chains and slavery.

Wha will be a traitor knave? Wha wad fill a coward's grave? Wha sae base as be a slave? Coward, turn and flee. Wha for Scotland's king and law,